## **BTKM102MA**

## **Piackutatás és médiafigyelés**

Nagy Orsolya

orsolya.nagy47@gmail.com

*Csütörtök 14.00-16.00*

*fsz. 1/1. terem*

## **A kurzus leírása**

A *Piackutatás és médiafigyelés* előadás a kortárs populáris kultúra adaptációs folyamataival, problémáival és kihívásaival ismerteti meg a hallgatókat egy konkrét médiatermék aktuális és múltbeli adaptációjának együttes szoros olvasata során. A választott mű Rick Riordan kultikus *Percy Jackson és az olimposziak* címet viselő regénysorozatának első könyve, *A villámtolvaj.*

A *close reading* során a hallgatók a könyv kijelölt fejezeteiből készülnek fel az adott alkalomra, majd órai keretek közt megvizsgálják a narratíva alakulását a regény és a Chris Columbus-féle filmadaptáció médiumán belül. Az elemzéshez tartozik a jelenleg *post-production* fázisban járó Disney+-adaptáció híreinek követése, a gyártói stratégiák összevetése a múltbeli filmfeldolgozással, valamint a befogadói, rajongói reakciók vizsgálata is.

**Követelmények**

A kurzus kétféleképpen teljesíthető: a félév végén írásbeli vizsgával, vagy – az előadások rendszeres látogatása mellett – az utolsó alkalommal rövidített zárhelyi dolgozattal. A második lehetőséggel azok a hallgatók élhetnek, akik a félév során legfeljebb három alkalommal hiányoztak. A zárthelyi dolgozat kérdései a regény és a film ismeretére, valamint az előadáson tárgyalt elméleti keretre kérdeznek rá. Az írásbeli vizsga anyagát a teljes irodalomlista képezi.

**Alkalmak**

1. **Szeptember 7. –** Óramegbeszélés – A tematika és a követelmények tisztázása / A „Riordanverse” ismertetése
2. **Szeptember 14. –** Bevezetés a transzmédia- és adaptációelméletekbe
3. **Szeptember 21. –** *Percy Jackson és az olimposziak 1. A villámtolvaj*: 1-2. fejezet megbeszélése / Összevetés a filmmel
4. **Szeptember 28. –** *Percy Jackson és az olimposziak 1. A villámtolvaj*: 3-5. fejezet / Összevetés a filmmel
5. **Október 5. –** *Percy Jackson és az olimposziak 1. A villámtolvaj*: 6-7. fejezet / Összevetés a filmmel
6. **Október 12. –** *Percy Jackson és az olimposziak 1. A villámtolvaj*: 8-9. fejezet / Összevetés a filmmel
7. **Október 19. –** *Percy Jackson és az olimposziak 1. A villámtolvaj*: 10-12. fejezet / Összevetés a filmmel
8. **Október 26. –** A rajongói impakt szerepe a Disney-projekt esetében
9. **November 2. –** *Percy Jackson és az olimposziak 1. A villámtolvaj*: 13-15. fejezet/ Összevetés a filmmel
10. **November 9. –** *Percy Jackson és az olimposziak 1. A villámtolvaj*: 16-17. fejezet / Összevetés a filmmel
11. **November 16. –** *Percy Jackson és az olimposziak 1. A villámtolvaj*: 18-20. fejezet / Összevetés a filmmel
12. **November 23. –** *Percy Jackson és az olimposziak 1. A villámtolvaj*: 21-22. fejezet megbeszélése / Összevetés a filmmel
13. **November 30.** – ZH

**Hivatkozások**

E-learning: <https://elearning.unideb.hu/course/view.php?id=5412>

Google Drive: <https://drive.google.com/drive/folders/1ZL5kVSUyuTPdu5tmroUPa7diRqDk12rl?usp=sharing>

**Kötelező irodalom**

Riordan, Rick: *Percy Jackson és az olimposziak 1. A villámtolvaj.* Szeged: Könyvmolyképző Kiadó, 2008.

*Percy Jackson és az olimposziak: Villámtolvaj* [Film]. Chris Columbus. 20th Century Fox, 2010.

**Ajánlott irodalom**

* Hlavacska András: *Adaptáció vagy transzmedialitás? A Drakula-mítosz vizsgálatának lehetőségei és kihívásai* In: Fejes Richárd – Gregor Lilla (szerk.): *Transzmédia – Interdiszciplináris tanulmányok*, Kijárat: Budapest, 2020. 7-26.
* Hutcheon, Linda: *A Theory of Adaptation,* New York: Routledge, 2006.
* Leitch, Thomas: *Adaptation and Intertextuality, or, What isn’t an Adaptation, and What Does it Matter?* In: Cartmell, Deborah (szerk.): *A Companion to Literatura, Film, And Adaptation,* Wiley-Blackwell, Oxford, 2012, 87–104.
* McFarlane, Brian: *It Wasn’t Like That in the Book*. In: Welsh, JM – Lev, P. (szerk.): *The Literature/Film Reader: Issues of Adaptation*. Lanham, Maryland: Scarecrow Press, 2007. 3-14.
* Sághy Miklós: Az irodalmi adaptáció elemzésének módszereiről [online] Tiszatáj, 2018. 12. 23. Elérhető: <https://tiszatajonline.hu/film/saghy-miklos-az-irodalmi-adaptacio-elemzesenek-modszereirol/?fbclid=IwAR1scBnNe5k7iQtb-tJnoaCLYcbC3Wirtei5RsibcDz36d21aREYd4ReuhA>